The Land Before Time

***Zemlja daleke prošlosti*** (engleski **The Land Before Time**) američko-irski je dramski animirani film iz 1988. kojeg je režirao Don Bluth. Steven Spielberg i George Lucas su bili izvršni producenti. Radnja se odvija oko malog apatosaura, Littlefoota, koji izgubi svoju majku te krene sa još četiri druga mlada dinosaura prema Velikoj dolini gdje navodno dinosauri mogu živjeti u obilju. Bio je to jedan od prvih filmova sa dinosaurima u kojima su isti prikazani kao profilirani likovi u dramaturškoj priči. Po filmu je snimljeno 12 nastavaka, uglavnom za video tržište, kao i osam video igrica, dva video za pjevanje i TV serija.

*Zemlja daleke prošlosti* je zaradila 48,1 milijun $ u američkim kinima, što ga čini 20. najuspješnijim filmom 1988. godine i sedmim najkomercijalnijim filmom sa dinosaurima do danas.

## Radnja

Razdoblje jure. Nekoliko katastrofalnih događaja, među kojima je i suša, dovodi do nestašice hrane te stotine dinosaura kreće u potragu za Velikom dolinom kojom navodno još uvijek vlada obilje. Iz jaja se izlegne apatosaur Littlefoot. Nekoliko godina kasnije, dok se Littlefoot igrao sa Cerom, triceratopsom, napao ih je tiranosaur, te je uskočila Littlefootova majka kako bi ih spasila. Pojavi se i zemljotres u kojem su djeca razdvojena od ostatka krda. Prije nego što podlegne ranama, Littlefootova majka mu da savjet da potraži Veliku dolinu, gdje će ga čekati djed i baka.

Iako je Cera umišljena i ima preveliki ego, ipak mu se pridruži na putu. Zajedno upoznaju još ti mlada dinosaura: Ducky, pterosaur Petrie i stegosaur Spike. Nailaze na nekoliko drveća, ali drugi dinosauri im sve pojedu. Ipak, uspiju se najesti od par preostalih listova. Frustrirana lutanjem prema uputama Littlefootove majke, Cera odluči krenuti drugim smjerom te uputi teške riječi prema istoj. Iako ju i drugi slijede, upadnu u jezero katrana, te ih Littlefoot mora spasiti. Pošto ih jedan tiranosaur stalno progoni, odluče ga se riješiti: Petrie igra mamac te ga privuče, te potom odgurnu kamen koji tiranosaura odbaci u lokvu. Nakon puno problema i nevolja, njih petero napokon stiže od Velike doline gdje se ponovno ujedinjuju sa krdom.

## Glasovne uloge
* Gabriel Damon - Littlefoot
* Candace Hutson - Cera
* Judith Barsi - Ducky
* Will Ryan - Petrie
* Helen Shaver - Littlefootova majka
* Burke Byrnes - Cerin otac
* Bill Erwin - Littlefootin djed
* Pat Hingle - Pripovjedač/ Rooter

## Kritike
Roger Ebert je filmu dao tri od četiri zvijezdice: 
:"Uvodne scene *Zemlje daleke prošlosti* prije nego što dinosauri progovore na engleskom imaju neku čudnu fascinantnost...*Zemlja daleke prošlosti* ima neke šarmantne scene kako bi uspostavila ravnotežu sa mračnim trenucima. Redatelj Don Bluth nadvisuje sam sebe u zanimljivom baletu u kojem se nekoliko pretpovijesnih pticolikih bića bore za par trešanja; animacija je tu briljantna."

Hal Hinson je za *[[Washington Post]]* zapisao:
:"Smrt i rastanci su glavne teme *Zemlje daleke prošlosti*, a za razliku od *[[Bambi]]ja*, u kojem smo se morali sami pomiriti sa smrti majke protagonista, ovdje nam filmaši pokušavaju prikazati tu temu na poučan način. Najveći dio tog tereta pada na biće zvano Rooter, koji Littlefootu govori o velikom krugu života, na kraju kojeg će mali opet biti ujedinjen sa majkom."

Kritičar Felix Vasquez Jr. je zaključio:
:"Stvarno ne mogu zamisliti da se film poput *Zemlje daleke prošlosti* danas pusti u kinima. Kao film za djecu uči nas o snazi, hrabrosti i volji da potražimo nadu u mračnim trenucima. Ali kao film, općenito, redatelj Don Bluth nudi publici priču utopljenu u tuzi, strahu i gotovo beskrajnu količinu žalosti. *Zemlja daleke prošlosti*, poput većina Bluthovih ostvarenja, se monumentalno dobro održalo tijekom godina sa predivnim osjećajem za detalje...*Zemlja daleke prošlosti* stvarno je predivno i dosljedno duhovno putovanje koje završava napomenom koje može ili ne mora simbolizirati smrt njegovih likova i vrsta dinosaura koji pripremaju teren za novo razdoblje u vremenu. Bez obzira na to, *Zemlja daleke prošlosti* je uspio zadržati bezvremenost i održava pravi osjećaj za ljepotu koja će se svidjeti svojoj mladoj publici."

## Reference

## Vanjske veze
* ''Zemlja daleke prošlosti'' na Internet Movie Databaseu
* 
*